
Selam alejkum! Moje pitanje je: Ako se nevjesta uljepša za svadbu, znači uredi frizuru i stavi šminku itd., i kad se završi svadba i ona nema više abdesta zato što ga je u toku dana izgubila, ali opet treba uzeti ***[abdest](https://pitajucene.com/search/Abdest/questions/ "Pretraži pitanja o abdestu")*** za zajednički susret sa mužem u bračnoj noći, da li ona poslije, baš kad dođe bračna noć, treba da ukloni svu šminku koju je stavila kako bi se uljepšala za muža, jer kad se uzima abdest ne može da se ostavi šminka na licu. Kako vi to vidite? Da vas Allah nagradi!


* 
* 
* 
* 
* 
* 
* 

 
Mora li se skidati šminka da se uzme abdest?

Ako smo to dobro shvatili, tada nema potrebe da mlada skida šminku i ukrase prilikom ulaska mladoženje kod nje. To je u slučaju ako se vaše pitanje odnosi na dva rekata namaza prilikom ulaska mladoženje kod mlade.


A ako se vaše pitanje odnosi na obavezni ***[namaz](https://pitajucene.com/search/Namaz/questions/ "Pretraži pitanja o namazu")***, tada više nema polemike niti nagađanja. Nevjesti je obaveza da klanja namaz prije isteka namaskog vremena, kao i da ukloni sve što sprečava dolazak vode do tijela, kako bi ***[abdest](https://pitajucene.com/search/Abdest/questions/ "Pretraži pitanja o abdestu")*** bio validan.


A Allah najbolje zna!


Odgovorio: ***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***, prof.


